als_Latn dik_Latn sag_Latn
Tani është bërë normë për kompanitë teknologjike që të krijojnë një version gold të pajisjeve të tyre. Kjo ngjyrë si duket po tërheq shumë konsumatorë, prandaj edhe shumica e kompanive po krijojnë versione gold të telefonave të tyre inteligjentë.
Samsung është njëra prej këtyre kompanive, ku së fundmi janë shfaqur imazhe të telefonit të saj inteligjent Samsung Z në versionin gold. Ky është telefoni i parë i kompanisë që fuqizohet nga platforma Tizen OS.
Kompania nuk njoftoi gjatë eventit nëse do të ofronte një telefon inteligjent me këtë ngjyrë, ajo madje as nuk e përmendi këtë kur u prezantua ky telefon inteligjent.
Kështu mbetet që të shohim nëse telefoni inteligjent Samsung Z në versionin gold do të dalë ndonjëherë në shitje. Kompania njoftoi se do të shtyjë datën e lëshimit në treg të kësaj pajisjeje, kështu që për momentin është e paqartë se kur kompania ka ndërmend të fillojë shitjet e këtij telefoni inteligjent.
Telefoni inteligjent Samsung Z ka ekran 4.8 inç me rezolucion 720 pikselë, procesor me katër bërthama me shpejtësi 2.3 GHz, 2GB RAM, 16GB hapësirë të brendshme dhe një kamera të pasme 8 megapikselë.
(Herë të lexuara: 242)
als_Latn als_Latn als_Latn als_Latn als_Latn als_Latn